«**Առողջության դեղամիջոց**» (անգլ.՝ A Cure for Wellness), ռեժիսոր Գոռ Վերբինսկու ամերիկյան հոգեբանական թրիլլերը, որը նկարահանվել է 2016 թվականին։ Ֆիլմի սցենարը հիմնված է Թոմաս Մանի «Կախարդական լեռը» (1924) վեպի վրա։ Գլխավոր դերերը կատարել են Դեյն ԴեՀանը, Ջեյսոն Այզեքսը և Միա Գոթը։ Ֆիլմը Միացյալ Նահանգների, Գերմանիայի և Լյուքսեմբուրգի համատեղ արտադրություն է։ Միացյալ Նահանգների կինոթատրոններում պրեմիերան կայացել է 2017 թվականի փետրվարի 17-ին։

Սյուժե
------

Նյու Յորքի խոշոր ֆինանսական ընկերություններից մեկում Լոքհարթ անունով աշխատակիցը, ընկերության գործերին առնչվող անհետաձգելի հանգամանքներով պայմանավորված, Շվեյցարական Ալպերում գտնվող առողջարանից հանձնարարություն է ստանում ուղեկցել դրա գլխավոր տնօրեն Պեմբրոկին։

Լոքհարթը ժամանում է առողջարան, սակայն հաստատության անձնակազմը և, հատկապես` դրա տնօրեն Հենրիխ Ֆոլմերն ամեն կերպ խոչընդոտում են նրա և շեֆի հանդիպմանը։ Լոկհարթը որոշում է դիմել ոստիկանություն, սակայն բժշկական կենտրոնից դուրս գալու ճանապարհին ավտովթարի է ենթարկվում և ուշքի է գալիս նույն տեղում, սակայն` ոտքի վրա գիպսային վիրակապով։

Համաձայնելով Ֆոլմերի առաջարկությունների հետ՝ Լոքհարթը որոշում է բուժման կուրս անցնել` բուժիչ ջրով «մաքրելով գիտակցությունը և մարմինը տոքսիններից»։ Լոքհարթն առողջարանում ծանոթանում է դրա հիվանդներից մեկի՝ Հաննայի հետ, ինչպես նաև եզրակացնում է, որ բուժվողների մեծ մասը հարուստ տարեց մարդիկ են, որոնք հանգիստ ժամանակ են անցկացնում և ջրային միջամտություններ են ընդունում։ Հիվանդներից մեկը՝ Վիկտորիա Ուոթկինսը, ինչպես նաև մոտակա քաղաքի բնակիչները, Լոքհարթին պատմում են հաստատության պատմությունը։ Այն կառուցվել է ամրոցի ավերակների վրա, որը 200 տարի առաջ պատկանում էր տեղի բարոնին։ Արիստոկրատական արյան մաքրությամբ տարված՝ վերջինս ամուսնացել է իր քրոջ հետ, բայց իմանալով նրա անպտղության մասին՝ սկսել է բուժման մեթոդներ փնտրել՝ մասնավորապես դիմելով տեղացի գյուղացիների նկատմամբ անմարդկային փորձերի, որոնք, ի վերջո, ապստամբել ու այրել են ամրոցը։

Լոքհարթն առողջարանում հայտնաբերում է փոխներարկման թևը, որտեղ հիվանդների նկատմամբ սարսափելի բժշկական փորձեր են կատարվում։ Նա նաև պարզում է, որ տեղական ջրային հորիզոնի ջուրը յուրահատուկ հատկություններ ունի. այն թունավոր է մարդու համար, բայց անվտանգ է պզուկների համար՝ վերջինիս վրա բուժիչ ազդեցություն ունենալով։ Ջուրը ֆիլտրվում է հիվանդների մարմինների միջոցով՝ «դեղամիջոց» ստեղծելու համար, որն ընդունում են Ֆոլմերը, Հաննան և այլ հիվանդներ։ Լոքհարթը, գիտակցելով, որ իրեն հարկադրաբար գերության մեջ են պահում, իսկ ոտքը կոտրված չէ, փորձում է փախչել առողջարանից, սակայն նրան բռնում է Ֆոլմերը։ Լոքհարթը մղձավանջային փորձարկումների է ենթարկվում, որոնք զրկում են նրան գիտակցությունից, ինչպես նաև Փեմբրոքից։ Հաննան տեսնում է նրա վիճակը և վերադարձնում բալետի պարուհու արձանիկը, որը Լոքհարթը նրան նվիրել էր ավելի վաղ՝ դրանով իսկ դուրս բերելով նրան զառանցանքի վիճակից։

Հաննան ունենում է առաջին դաշտանը։ Ֆոլմերը, հասկանալով, որ նա «կին» է դարձել, ամուսնանում է նրա հետ և այդ առթիվ կազմակերպում պարահանդես։ Նա Հաննային տանում է ամրոցի ավերակների վրա կառուցված գաղտնի սենյակ և նրան սեռական բռնության է ենթարկում։ Լոքհարթը դիմակայության մեջ է մտնում Ֆոլմերի հետ և հասկանում է, որ նա բազմադարյա բարոնն է, իսկ Հաննան նրա դուստրն է։ Առողջարանում Ֆոլմերի և Հաննայի բուժման շնորհիվ դանդաղել է նրանց օրգանիզմների ծերացման գործընթացը։ Լոքհարթի և Ֆոլմերի պայքարի ժամանակ պարզվում է, որ վերջինիս դեմքը դիմակ է, որը թաքցնում է սարսափելի այրվածքները։ Լոքհարթը վառում է Ֆոլմերին և ամրոցը, բայց Ֆոլմերը հաղթում է։ Հաննան փրկում է Լոքհարթին՝ սպանելով Ֆոլմերին։ Վերջինս ընկնում է օձաձկներով լի լողավազան։

Լոքհարթը և Հաննան հեծանիվով հեռանում են այրվող սպա կենտրոնից ։ Ճանապարհին նրանք ընդհարվում են Լոքհարթի գործատուների հետ, որոնք Նյու Յորքից ժամանել են Շվեյցարիա՝ նրան և Փեմբրոքին գտնելու համար։ Իմանալով վերջինիս մահվան մասին՝ աշխատակիցները փորձում են տանել Լոքհարթին, սակայն նա ի զորու չէ թողնել Հաննային և հեռանում է նրա հետ։

Դերերում
--------

* Դեյն ԴեՀան՝ *Լոքհարթ*
* Ջեյսոն Այզեքս՝ *բժիշկ Հենրիխ Ֆոլմեր*
* Միա Գոթ՝ *Հաննա*
* Ադրիան Շիլեր՝ *տնօրենի տեղակալ*
* Հարրի Գրոներ՝ *Փեմբրոք*
* Սելիա Իմրի՝ *Վիկտորյա Ուոթկինս*
* Թոմաս Նորստրեմ՝ *Ֆրանկ Հիլ*
* Աշոկ Մանդանա՝ *Ռոն Նաիր*
* Իվո Նանդի՝ *տաքսու վարորդ Էնրիկո*
* Մագնուս Կրեպեր՝ *անասնաբույժ Փիթեր*
* Փիթեր Բենեդիկտ՝ *ոստիկան*
* Հովհաննես Կրիշ՝ *պահակ*
* Դևիդ Բիշինս՝ *Հենկ Գրին*
* Կարլ Լամբլի՝ *Ուիլսոն*
* Լիզա Բեյնս՝ *Հոլիս*
* Քրեյգ Ռո՝ *Մորիս*
* Ռեբեկա Սթրիթ՝ *Լոքհարթի մայրը*

Արտադրություն
-------------

Հոհենցոլեռն ամրոցը, որտեղ նկարահանվել է ֆիլմը
2014 թվականի հոկտեմբերին Գոռ Վերբինսկին պատմել է «պարանոիդալ թրիլլեր» նկարահանելու մտադրության մասին, որի գլխավոր դերում խաղալու էր Սթիվ Կարելը։ Սցենարը գրելու համար ներգրավվել է Ջասթին Հեյսը, որի հետ Վերբինսկին նախկինում համագործակցել է «Միայնակ Ռենջերը» ֆիլմի նկարահանման հարթակում։ Ֆիլմի աշխատանքներն սկսվել են 2015 թվականի մարտին, գերմանական կինոակազմակերպությունների աջակցությամբ։ Վերբինսկու խոսքերով՝ Հեյսի հետ ֆիլմի մտահղացումն ստեղծվել է գերմանացի գրող Թոմաս Մանի «Կախարդական լեռը» վեպի ազդեցության ներքո, որտեղ ևս սյուժեի կենտրոնում Շվեյցարական Ալպերի առողջարան է։

2015 թվականի ապրիլին հաղորդվել էր, որ ֆիլմում գլխավոր դերերը ստացել են Դեյն ԴեՀանը և Միա Գոթը։ 2016 թվականի հունիսին դերասանական կազմին միացել է Ջեյսոն Այզեքսը։

Ֆիլմի նկարահանումները կայացել են 2015 թվականի ամռանը Պոտսդամի «Babelsberg» ստուդիայում։ Տեսարանների մեծ մասը նկարահանվել է գերմանական Հոհենցոլեռն ամրոցում, որը գտնվում է Բիզինգեն կոմունայում։ Նկարահանող խմբի խնդրանքով դղյակը այցելուների համար փակվել է 2015 թվականի հուլիսի 13-24-ն ընկած ժամանակահատվածում։ Ֆիլմի մասերը նկարահանվել են նաև Սաքսոնիա-Անհալթում և Ցելե-Մելիսում։ Հիվանդանոցի ինտերիերների մեծ մասի նկարահանումների համար օգտագործվել է Բելից-Հայլշտետենի լքված հոսպիտալը։

Սաունդթրեք
----------

Ֆիլմի կոմպոզիտորը Բենջամին Ուոլֆիշն է։ Հարցազրույցում Ուոլֆիշը կիսվել է կինոժապավենի վրա աշխատանքի մասին իր տպավորություններով՝ Վերբինսկիի հետ համագործակցությունը անվանելով «անհավանական և ոգեշնչող ճանապարհորդություն», իսկ ֆիլմը՝ «եզակի փորձ»։ Սաունդթրեքը թողարկվել է Milan Records լեյբլի կողմից 2017 թվականի փետրվարի 17-ին։ Ալբոմը քննադատների կողմից հիմնականում ստացել է դրական արձագանքներ, այն բնութագրել են որպես «գերազանց երաժշտություն բոլոր առումներով» (Movie Music UK), իսկ նրա հետ կոմպոզիցիաները՝ «շատ գեղեցիկ և ջղագրգիռ» (CutPrintFilm):

| # | Անվանում | Տևողություն |
| --- | --- | --- |
| 1. | «Hannah and Wolmer»   | 4:34 |
| 2. | «Nobody Ever Leaves»   | 1:49 |
| 3. | «Bicycle»   | 1:59 |
| 4. | «The Rite»   | 3:42 |
| 5. | «Feuerwalzer»   | 3:44 |
| 6. | «Magnificent, Isn't It»   | 2:11 |
| 7. | «Actually I'm Feeling Much Better»   | 1:59 |
| 8. | «Clearly He's Lost His Mind»   | 2:49 |
| 9. | «Our Thoughts Exactly»   | 1:03 |
| 10. | «Volmer Institut»   | 3:02 |
| 11. | «Terrible Darkness»   | 3:18 |
| 12. | «Lipstick»   | 4:21 |
| 13. | «Waiting»   | 0:55 |
| 14. | «Zutritt Verboten»   | 3:38 |
| 15. | «There's Nothing Wrong With You People»   | 1:25 |
| 16. | «Lockhart's Letter»   | 2:12 |
| 17. | «Volmer's Lab»   | 3:32 |
| 18. | «I Wanna Be Sedated»   | 4:38 |
| **49:53** |

Թողարկում և մարքեթինգ
---------------------

Միացյալ Նահանգներում ֆիլմի պրեմիերան կայացել է 2016 թվականի դեկտեմբերի 10-ին, Օստինում՝ «Butt-Numb-A-Thon» փառատոնի ժամանակ։ Կինոժապավենի թողարկումը կինոթատրոններում կայացել է 2017 թվականի փետրվարի 17-ին։

«20th Century Fox» ստուդիայի թողարկած ֆիլմի թրեյլերները ակտիվորեն լուսաբանվել են զանգվածային լրատվամիջոցներում, մասնավորապես այն տեսարանի պատճառով, որտեղ Միա Գոթի հերոսուհին օձաձկներով լի լոգարանում էր։ 2017 թվականի փետրվարի 5-ին՝ Սուպերբոուլի օրը, Միացյալ Նահանգներում ցուցադրվել է ֆիլմի հեռուստատեսային հոլովակը, որը «New York» ամսագրի կողմից նկարագրվել է որպես «բուժման նոր սարսափելի մեթոդի բժշկական գովազդ»։

Ֆիլմի պրեմիերայից երկու օր առաջ «20th Century Fox»-ը կեղծ լրատվական կայքեր է ստեղծել վիրուսային մարքեթինգային արշավի շրջանակներում, որոնց թվում եղել են Շվեյցարիայի առողջարանային կենտրոնում Դոնալդ Թրամփի և Վլադիմիր Պուտինի գաղտնի հանդիպման մասին հաղորդումներ և վիճելի թեմաներ, ինչպիսիք են հոգեկան առողջությունը և պատվաստումը։ Ավելի ուշ ստուդիան ներողություն է խնդրել իր գործողությունների համար։

Գնահատականներ
-------------

Ֆիլմը քննադատների կողմից ընդունվել է ոչ միանշանակ։ «Rotten Tomatoes» կայքում գնահատականը կազմում է 42 %՝ 5,3/10 միջին վարկանիշով՝ հիմնված 201 գրախոսության վրա։ «Metacritic»-ի կայքում ֆիլմը ստացել է 100-ից 47 միավոր՝ հիմնված 40 արձագանքների վրա։ «Cinemascore» կայքի կողմից հարցված հեռուստադիտողները ֆիլմին միջին հաշվով գնահատական՝ C+, են տվել՝ ըստ A+- F սանդղակի։ Որպես ժապաների առավելություններ են նշվել տեսողական էֆեկտները («Los Angeles Times»-ից Ջասթին Չանգը), սարսափելի մթնոլորտը (Թայմից Ստեֆանի Զախարեկը), դերասանական խաղը, իսկ թերություններից էին ձգձգվածությունը («The Hollywood Reporter»-ից Թոդ ՄաքՔարթին), սյուժեն, ցնցող տեսարանները։ Միաժամանակ որոշ քննադատներ նշել են ֆիլմում «լավկրաֆտովյան» տարրերի առկայությունը։

«Variety»-ից Փիթեր Դեբրյուժը գրել է, որ եզրափակիչ իրադարձությունների բացատրությունը «խիստ հիասթափեցնող է», նրա կարծիքով՝ դա «անճաշակ կլիշե է», որը վերապատմվել է այնպիսի կինոնկարներից, ինչպիսիք են «Օպերայի ուրվականը» և «Սարսափելի բժիշկ Ֆայբսը»։

«LA Weekly»-ից Էյփրիլ Վուլֆը ֆիլմի ոճը համեմատել է Սթենլի Կուբրիկի կուլտային «Փայլատակում» և Լյուսիլ Աձիալիլովիչի «Էվոլյուցիա» ֆիլմերի հետ։

«TheWrap»-ից Ալոնսո Դյուրալդեն բարձր է գնահատել ֆիլմի դիզայնը, սակայն քննադատել է դրա պատմությունը, ինչպես նաև` Վերբինսկու` «չափի զգացողության» բացակայությունը. «Քանի դեռ ֆիլմը նվիրված է այն մարդկանց, որոնք ուրախ են հեռու մնալ աշխարհից՝ չհասկանալով, որ նրանք ներգրավված են իսկապես սարսափելի մի բանի մեջ, հանդիսատեսից շատերը կցանկանան դուրս գալ դիտումից»։

Ծանոթագրություններ
------------------

1. 1 2
2. ↑  Internet Movie Database — 1990.
3. 1 2  filmportal.de — 2005.
4. ↑
5. ↑
6. ↑
7. 1 2 3 4 5 6 7 8 9 10  ČSFD (չեխերեն) — 2001.
8. 1 2  A Cure for Wellness — 2017.
9. ↑  «A Cure for Wellness (2017)». *British Film Institute*. Վերցված է 2018 թ․ մարտի 15-ին.
10. ↑  Fleming Jr, Mike (7 октября 2014). «Steve Carell And Gore Verbinski Team For Paranoid Thriller At New Regency». *Deadline.com*. Վերցված է 2015 թ․ հունիսի 8-ին.
11. ↑  «DFFF Aktuell». Deutscher Filmförderfonds. Արխիվացված է օրիգինալից 2016 թ․ ապրիլի 22-ին. Վերցված է 2016 թ․ ապրիլի 8-ին.
12. ↑  Meldungen, Alle (19 августа 2015). «Ministerpräsident Woidke am Set des Films "A Cure for Wellness"». Medienboard Berlin-Brandenburg. Արխիվացված է օրիգինալից 2017 թ․ հունվարի 13-ին. Վերցված է 2016 թ․ ապրիլի 9-ին.
13. ↑  Han, Angie. (21 декабря 2016). «Interview: Gore Verbinski on Returning to Horror With "A Cure for Wellness"». */Film*. Վերցված է 2017 թ․ մարտի 2-ին.
14. ↑  Ford, Rebecca (8 апреля 2015). «Dane DeHaan, Mia Goth Joining Gore Verbinski's 'A Cure for Wellness' (Exclusive)». *The Hollywood Reporter*. Վերցված է 2015 թ․ հունիսի 8-ին. `{{cite news}}`: More than one of `|author=` and `|last=` specified (օգնություն)
15. ↑  Kit, Borys (2 июня 2015). «Jason Isaacs to Play Villain in Gore Verbinski's Supernatural Horror Movie (Exclusive)». *The Hollywood Reporter*. Վերցված է 2015 թ․ հունիսի 8-ին.
16. ↑  «On the Set for 6/22/15: Spielberg's 'The BFG' Wraps Along with 'Teenage Mutant Ninja Turtles' Sequel, Woody Harrelson Starts 'Wilson'». Ssninsider.com. 22 июня 2015. Արխիվացված է օրիգինալից 2015 թ․ հունիսի 27-ին. Վերցված է 2015 թ․ հուլիսի 6-ին.
17. ↑  Haase, Jana (22 февраля 2017). «PNN: *«A Cure For Wellness» — Auftrag mit Gruselfaktor für Babelsberger Kulissenbauer*». *pnn.de*. Արխիվացված է օրիգինալից 2017 թ․ փետրվարի 25-ին. Վերցված է 2019 թ․ սեպտեմբերի 2-ին.
18. ↑  Brenner, Julia. (25 июня 2015). «Regisseur Gore Verbinski dreht Horrorfilm auf Burg Hohenzollern». Schwarzwälder Bote. Վերցված է 2019 թ․ սեպտեմբերի 2-ին.
19. ↑  Minton, Melissa. (14 февраля 2017). «How A Cure for Wellness Marries Horror and Beauty in Set Design». *Architectural Digest*. Վերցված է 2017 թ․ փետրվարի 21-ին.
20. 1 2  Braxton, Jonathan. (2017 թ․ փետրվարի 21). «A CURE FOR WELLNESS – Benjamin Wallfisch». *MOVIE MUSIC UK*. Վերցված է 2017 թ․ հուլիսի 26-ին.
21. 1 2  Philips, Patrick. (2017 թ․ հունվարի 26). «Soundtrack Listening: 'A Cure For Wellness'». *CutPrintFilm*. Վերցված է 2017 թ․ հուլիսի 26-ին.
22. ↑  «A Cure For Wellness - original music by Benjamin Wallfisch - Milan Records». *Milan Records*. Վերցված է 2017 թ․ հուլիսի 26-ին.
23. ↑  Lincoln, Ross. (27 мая 2016). «'Maze Runner: The Death Cure' Release Moved To 2018 As Dylan O'Brien Recovers». *Deadline.com*. Վերցված է 2017 թ․ հուլիսի 16-ին.
24. ↑  Puchko, Kristy. (17 февраля 2017). «Mia Goth Explains Cure for Wellness' 'Eels in the Tub' Scene». *Screen Rant*. Վերցված է 2017 թ․ հուլիսի 16-ին.
25. ↑  Nordine, Michael. (13 декабря 2016). «'A Cure for Wellness' Trailer: Mia Goth Contends with a Bathtub Full of Snakes». *IndieWire*. Վերցված է 2017 թ․ հուլիսի 16-ին.
26. ↑  Barrie, Emma (5 февраля 2017). «A Cure for Wellness Super Bowl Spot Tricks You and Then Scares You». *Vulture*. Վերցված է 2018 թ․ մարտի 16-ին.
27. 1 2  «Кинокомпания Fox извинилась за фейковые новости о Трампе и Путине». *РИА Новости*. 17 февраля 2017. Վերցված է 2019 թ․ սեպտեմբերի 2-ին.
28. ↑  Stack, Liam. (15 февраля 2017). «20th Century Fox Used Fake News to Publicize 'A Cure for Wellness'». *The New York Times*. Վերցված է 2017 թ․ փետրվարի 22-ին.
29. ↑  «A Cure for Wellness (2017)». *Rotten Tomatoes*. Վերցված է 2017 թ․ հուլիսի 16-ին.
30. ↑  «A Cure for Wellness reviews». *Metacritic*. Վերցված է 2017 թ․ փետրվարի 22-ին.
31. ↑  «CinemaScore». *Cinemascore.com*. Վերցված է 2018 թ․ մարտի 15-ին.
32. ↑  Chang, Justin (16 февраля 2017). «The mad puzzle of Gore Verbinski's 'A Cure for Wellness'». *Los Angeles Times*. Վերցված է 2018 թ․ մարտի 15-ին.
33. ↑  Zacharek, Stephanie (17 февраля 2017). «Review: A Cure for Wellness Offers Up Chills, Pills and Spills». *Time*. Վերցված է 2019 թ․ սեպտեմբերի 2-ին.
34. ↑  McCarthy, Todd (7 февраля 2017). «'A Cure for Wellness': Film Review». *The Hollywood Reporter*. Վերցված է 2019 թ․ սեպտեմբերի 2-ին.
35. ↑  Sims, David. (15 февраля 2017). «'A Cure for Wellness' Is a Malevolent Thrill Ride, With Eels». The Atlantic. Վերցված է 2017 թ․ մարտի 19-ին.
36. ↑  Miska, Brad. (20 декабря 2016). «The 'A Cure For Wellness' Trailer is a Lovecraftian Nightmare». Bloody Disgusting!. Վերցված է 2017 թ․ մարտի 19-ին.
37. ↑  Debruge, Peter (7 февраля 2017). «Film Review: 'A Cure for Wellness'». *Variety*. Վերցված է 2019 թ․ սեպտեմբերի 2-ին.
38. ↑  Wolfe, April (9 февраля 2017). «A Cure for Wellness Starts Creepy but Then Swoons — and Never Recovers». *LA Weekly*. Վերցված է 2019 թ․ սեպտեմբերի 2-ին.
39. ↑  Duralde, Alonso. (14 февраля 2017). «'A Cure for Wellness' Review: Sludgy Horror Film Mistakes Art Direction for Suspense». *TheWrap*. Վերցված է 2017 թ․ փետրվարի 8-ին.

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Filmportal · Internet Movie Database · Metacritic · Rotten Tomatoes |

 |